open-index/open-wikipedia-markdown huggingface dataset:
Մոդեստ Մ'Բամի

**Մոդեստ Մ'Բամի** (, ), կամերունցի ֆուտբոլիստ, կիսապաշտպան։ Հանդես է եկել Կամերունի ազգային հավաքականում։

## Ակումբային կարիերա
Մ'Բամիի առաջին թիմը եղել է Դուալա քաղաքի «Դինամո» ակումը։ 2000 թվականի ամռանը նա տեղափոխվել է ֆրանսիական «Սեդան» ակումբ։ Դեբյուտային մրցաշրջանում Մոդեստը մասնակցել է 10 խաղի։ Հաջորդ երկու մրցաշրջանում Մ'Բամին դարձել է հիմնական կազմի խաղացող՝ մասնակցելով 60 խաղի։ 2003 թվականին ակումբը դուրս է մնացել Լիգա 1-ից, և Մոդեստը 5 մլն եվրոյով տեղափոխվել է մայրաքաղաքային «Պարի Սեն-Ժերմեն»։

Առաջին մրցաշրջանում Մ'Բամին, չնայած փորձի պակասին, թիմում խաղացել է կարևոր դեր։ 2004/05 մրցաշրջանում Մ'Բամին վնասվածք է ստացել և հազվադեպ է դուրս եկել խաղադաշտ, ինչի պատճառով վարձավճարով տեղափոխվել է «Բարոնե» ակումբ։

ՊՍԺ-ի կազմում ևս մեկ մրցաշրջան անցկացնելուց հետո՝ 2006 թվականի ամռանը, Մ'Բամին տեղափոխվել է Մարսելի «Օլիմպիկ Մարսել»։
2011 թվականի հուլիսին պայմանագիր է կնքել ճապոնական «Դալյան Աերբին» ակումբի հետ։

## Հավաքականում
Կամերունի ֆուտբոլի հավաքականի կազմում Մ'Բամին դարձել է 2000 թվականի Ամառային օլիմպիական խաղերի ոսկե մեդալակիր և 2003 թվականի Կոնֆեդերացիայի գավաթի խաղարկության արծաթե մեդալակիր։ Ընդհանուր առմամբ նա հավաքականում անցկացրել է 28 խաղ և խփել 7 գոլ։

## Մահ
Մահացել է 2023 թվականի հունվարի 7-ին սրտի կաթվածից։

## Ծանոթագրություններ

## Արտաքին հղումներ
* Ելույթների վիճակագրություն 
* 
* 
* 

Կատեգորիա:2000 թվականի Ամառային օլիմպիական խաղերի չեմպիոններ
Կատեգորիա:Ալմերիայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունցի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Սեդանի ֆուտբոլիստներ
Կատեգորիա:Սրտամկանի ինֆարկտից մահացածներ
Միկել Բալենսիագա

**Միկել Բալենսիագա Օրուեսագաստի** (, ), իսպանացի ֆուտբոլիստ, «Ատլետիկ Բիլբաոյի» պաշտպան։

## Ակումբային կարիերա
Բալենսիագան իր կարիերան սկսել է «Ռեալ Սոսիեդադում»՝ երկրորդ թիմի կազմում մասնակցելով մի քանի խաղի 3-րդ դիվիզիոնում։ 2008/9 մրցաշրջանում նա տեղափոխվել է «Ատլետիկ Բիլբաո» ակումբ։

2012 թվականին Բալենսիագան տեղափոխվել է «Ռեալ Վալյադոլիդ»։

## Ելույթների վիճակագրություն
### Ակումբային վիճակագրություն

## Ծանոթագրություններ

## Արտաքին հղումներ
* 
* Ֆուտբոլիստի էջը bdfutbol.com կայքում

Կատեգորիա:Աթլետիկ Բիլբաոյի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Նումանսիայի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Դեպորտիվո Լա Կորունյայի ֆուտբոլիստներ
Ուիլյամ Բլոյ

**Ուիլյամ Ջեյմս Բլոյ**  (,  ),, անգլիացի քանդակագործ, Բիրմինգհեմի արքայական նկարիչների հասարակության անդամ։

## Կյանք
Բլոյը սովորել և հետագայում դասավանդել է Բիրմինգհեմի արվեստի դպրոցում։ Առաջին համաշխարհային պատերազմի պատճառով Ուիլյամի պարապմունքներն ընդհատվել են և 1915-1917 թվականներին նա ծառայել է Թագավորական Բանակի Բժշկական Կորպուսում։ Նրա աշակերտների թվում են եղել անգլիացի քանդակագործներ Գորդոն Հերկիքը, Ռոյ Քիթչինը, Ռեյմոնդ Մեյսոնը, Ջոն Փոլը և Իան Ուոլթերսը։ 1921 թվականին Ուիլյամ Բլոյը անգլիացի քանդակագործ և տիպոգրաֆիստ Էրիկ Գիլլի մոտ սովորել է  փորագրություն քարերի վրա և տառերի կտրում։
250px|մինի|Ուիլյամ Բլոյ, կապույտ վահանակ

1925 թվականին նա դարձել է Բիրմինգհեմյան քաղաքացիական հասարակության անդամ։ Այդ ժամանակ քանդակագործը մի ստուդիա ուներ Բիրմինգհեմի Սմոլ Հիթ տարածաշրջանի Գոլդեն Հիլլոք 111 ռոուդում։ Որպես Բիրմինգհեմյան ոչ պաշտոնական քաղաքացիական քանդակագործ նա աշխատել է գրեթե բոլոր հանրային վայրերում՝ ներառյալ գրադարաններ, հիվանդանոցներ և համալսարան։ Բլոյը հաճախ փորագրել է խորաքանդակ վահանակներ՝ սովորաբար Բերմինգհեմյան պանդոկների համար և զարդանախշել է ճարտարապետ Հոլլանդ Հոբբիսսի կողմից կառուցված մի շարք շենքեր։

1920-ական թվականներին ծառայել է Բիրմինգհեմի քաղաքացիական հասարակության տեխնիկական կոմիտեում։

1934 թվականին դարձել է Բրիտանական արքայական քանդակագործների միության անդամ։ Պարգևատրվել է Օտտո Բեյթ շքանշանով։  1956 թվականին հեռանալով Արվեստի դպրոցից տեղափոխվում է Սոուլիհալ քաղաք։

Ուիլյամ Բլոյն իր մահականացուն կնքել է Իտալիայի Տոսկանա մարզի Արեցո քաղաքում, 1975 թվականին։

2010 թվականի դեկտեմբերին իր նախկին ստուդիայի տեղում՝ Սիթի Քոլեջի պատին հանդիսավոր կերպով տեղի ունեցավ կապույտ վահանակի բացումը։

2010-ի հունվարից Բիրմինգհեմի քաղաքային խորհուրդը աշխատում է քանդակագործի «Պան» աստծո քանդակի վերականգնման աշխատանքների վրա, որը գտնվում է «Aston Hall» - ում։ Բացակայում է քանդակի գլուխը, և նրանք հին լուսանկարներ են փնտրում քանդակի վերակառուցման աշխատանքները կատարելու համար։

## Աշխատանքներ

## Այլ

Birmingham Feeny Art Gallery Bloy.jpg|
Aesculapius on Birmingham Chest Clinic.jpg|
Boulton, Watt and Murdoch.jpg
Victoria Statue in Victoria Square Birmingham.jpg
William Bloye - Boars Head.JPG
The Towers pub sign front of pub.jpg
L&G Assurance Building 7 Waterloo Street - Bloye Wisdom 561.jpg
New Oxford House 16 Waterloo Street - Bloye capital 507.JPG
Dudley Council House.jpg
Bloye Fox and Hollybush sculpture.jpg
Bloye Pan at Aston Hall 8.JPG
Bloye vase at Aston Hall.JPG
Perry Common Library Bloye 73.jpg
Yardley Wood Library Bloye 10.jpg


## Ծանոթագրություններ

Կատեգորիա:Անգլիացի քանդակագործներ
Անտոնիո Միրանտե

**Անտոնիո Միրանտե** (, ), իտալացի ֆուտբոլիստ, «Ռոմա» ակումբի դարպասապահ։

## Կարիերա
### Ակումբային
Միրանտեն «Յուվենտուսի» ակադեմիայի սան է, որի կազմում հանդես է եկել 2000 թվականից։ 2004 թվականին նա վարձավճարով տեղափոխվել է Սերիա Բ-ի «Կրոտոնե» ակումբ, որի կազմում անցկացրել է 41 խաղ։ Հաջորդ մրցաշրջանում նա կրկին վարձավճարով տեղափոխվել է Իտալիայի առաջնության «Սիենա» ակումբ։  2005 թվականի օգոստոսի 28-ին՝ «Կալյարի» ակումբի դեմ խաղում նա կատարել է իր նորամուտը Սերիա Ա-ում։ 2005/2006 թվականների մրցաշրջանում նա անցկացրել է 26 խաղ «Սիենա» ակումբի կազմում։ Իսկ 2006/2007 մրցաշրջանում Միրանտեն Սերիա Բ-ի «Յուվենտուս» ակումբի կազմում անցկացրել է 7 խաղ։

2008 թվականի ամռանը Միրանտեն տեղափոխվել է «Սամպդորիա» ակումբ։ «Սամպդորիայի» կազմում հիմնական խաղացող չի դարձել և 2 մրցաշրջանում մասնակցել է Իտալիայի առաջնության միայն 21 խաղի, իսկ 2008/09 մրցաշրջանում նա թիմին օգնել է հասնել մինչև Իտալիայի գավաթի խաղարկության եզրափակիչ։ 2009 թվականի ամռանը Միրանտեն տեղափոխվել է «Պարմա» ակումբ։ Նույն տարվա հոկտեմբերի 23-ին՝ «Ուդինեզե» ակումբի դեմ խաղում նա կատարել է իր նորամուտը նոր թիմի կազմում։ «Պարմա» ակումբի կազմում նա անցկացրել է 6 մրջաշրջան՝ մասնակցելով 204 խաղի։

2015 թվականի ամռանը Միրանտեն տեղափոխվել է «Բոլոնյա» ակումբ։ Օգոստոսի 22-ին «Լացիո» ակումբի դեմ խաղում նա կատարել է իր նորամուտը նոր թիմի կազմում։

### Միջազգային
Անտոնիո Միրանտեն մասնակցել է 2006 թվականի Եվրոպայի երիտասարդական առաջնությանը, սակայն այդ մրցաշարում մնացել է պահեստայինների նստարանին և խաղադաշտ դուրս չի եկել։ 2010 և 2014 թվականներին նա հրավիրվել է Իտալիայի հավաքական, բայց այդպես էլ խաղադաշտ դուրս չի եկել։

## Ձեռքբերումներ
 **«[[Յուվենտուս]]»**
* Սերիա Բ-ի չեմպիոն – 2006/2007

## Ծանոթագրություններ

## Արտաքին հղումներ
* 
* 

Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ուզում եմ համարձակ լինել

**«Ուզում եմ համարձակ լինել»**, խորհրդային մուլտիպլիկացիոն ֆիլմ՝ նկարահանված 1963 թվականին, «Սոյուզմուլտֆիլմ» ստուդիայի տիկնիկային ֆիլմերի միության կողմից։ Ֆիլմը նկարահանվել է ըստ լեհ դրամատուրգ Յան Վոլկովսկու «Վագրիկ Պետրիկը» պիեսի, որը գրվել է Հաննա Յանուշևսկայայի հետ համահեղինակությամբ։

## Սյուժե
Փոքրիկ վագրիկ Պետրիկը շատ վախկոտ էր, այդ պատճառով հարևան ծեր վագրը նրանից վերցնել էր իր շերտագծերը և չէր վերադարձնելու այնքան ժամանակ, քանի դեռ Պետրիկը քաջ չէր դարձել։ Ոչ ոք հստակ չէր կարողանում բացատրել վագրիկին, թե ինչ է քաջությունը։ Սակայն երբ մայրիկը հիվանդանում է, նա առանց մտածելու գնում է բժիշկ Սպիտակ արջին կանչելու՝ չնայած խավարին և կատաղի փոթորկին։

## Հեղինակներ

## Դերերը կրկնօրինակել են
* Յուլյա Յուլսկայա - *Վագրիկ*
* Վադիմ Տոնկով-*Մայրիկ*
* Անատոլի Պապանով-*Վագր*
* Ռոստիսլավ Պլյատ-*Բժիշկ* 
* Ալեքսանդր Բառանով-*Վաճառական գետաձին*
*

## Պարգևներ
* 1965 - Մոնտեվիդեոյի վավերագրական և փորձարարական ֆիլմերի VI միջազգային փառատոնի պատվավոր դիպլոմ

## Տեսահոլովակներ
* Մուլտֆիլմը թողարկվել է DVD ձևաչափով՝ «Ուրախ կարուսել» (Սոյուզմուլտֆիլմ) մուլտֆիլմերի հավաքածուում

## Գրականություն
* , Н. Гернет «Хочу быть отважным» — с. 159.

## Ծանոթագրություններ

Կատեգորիա:1963 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Բեբետո

**Բեբետո** (, ամբողջական անունը՝ **Ժոզե Ռոբերտու Գամա դե Օլիվեյրա** (), ), բրազիլացի ֆուտբոլիստ։

## Կենսագրություն
Բեբետոն իր պրոֆեսիոնալ կարիերան սկսել է 1983 թվականին։  Հանդես է եկել բրազիլական  Վիտորիա|«Վիտորիա», (Սալվադոր) «Ֆլամենգո», «Վասկո դա Գամա», «Բոտաֆոգո», իսպանական «Դեպորտիվո Լա Կորունյա», «Սևիլյա», մեկսիկական  «Տորոս Նեսա», ճապոնական «Կասիմա Անտլերս» և Սաուդյան Արաբիայի «Ալ Իտտիհադ»  ակումբներում։

Իր նորամուտը Բրազիլիայի հավաքականում կատարել է 1985 թվականին։ Մասնակցել է 1990, 1994 և 1998 թվականների աշխարհի առաջնություններին և 1994 թվականին դարձել է աշխարհի չեմպիոն։ 1988 թվականի Ամառային օլիմպիական խաղերի արծաթե մեդալակիր է և 1996 թվականի Օլիմպիական խաղերի բրոնզե մեդալակիր։ Ընդհանուր առմամբ ազգային հավաքականում անցկացրել է 76 խաղ և խփել 42 գոլ։

1989 թվականին Բեբետոն ճանաչվել է Հարավային Ամերիկայի լավագույն ֆուտբոլիստ։

1994 թվականի աշխարհի առաջնությունից հետո հայտնի է դարձել Բեբետոյի ժեստը, որով նա քառորդ եզրափակչում նշել է Հոլանդիայի հավաքականի դարպասը խփած գոլը։ Նրա կինը խաղից 3 օր առաջ ծննդաբերել էր, և դարպասի գրավումից հետո Բեբետոն վազել է դեպի եզրագիծը, ծալել ձեռքերը և ձևացրել երեխային օրորելու շարժում։  Անմիջապես նրան են միացել Ռոմարիոն և Մազինիոն։

2010 թվականին Բեբետոն ընտրվել է Ռիո դե Ժանեյրոյի կոնգրեսի անդամ։

## Ձեռքբերումներ
**<big>Թիմային</big>**

 **[[Ֆլամենգո]]**
* Ռիո դե Ժանեյրո նահանգի չեմպիոն – 1986
* Բրազիլիայի չեմպիոն – 1987, 1989
 **[[Դեպորտիվո Լա Կորունյա]]**
* Իսպանիայի գավաթի դափնեկիր – 1995
* Իսպանիայի Սուպերգավաթի դափնեկիր – 1995
 **[[Վիտորիա]]**
* Բայա նահանգի չեմպիոն – 1997
 **Բոտաֆոգո**
* Ռիո-Սան-Պաուլո մրցաշարի չեմպիոն – 1998
 **Բրազիլիայի հավաքական**
* Աշխարհի չեմպիոն (մինչև 20) – 1983
* Նախաօլիմպիական մրցաշարի հաղթող – 1987
* Պանամերիկյան խաղերի չեմպիոն – 1987
* Օլիմպիական խաղերի փոխչեմպիոն – 1988
* Ամերիկայի գավաթի դափնեկիր – 1989
* Աշխարհի չեմպիոն – 1994
* ՖԻՖԱ Կոնֆեդերացիաների գավաթի հաղթող – 1997
* Աշխարհի փոխչեմպիոն – 1998
**<big>Անձնական</big>**
* Ռիո դե Ժանեյրո նահանգի լավագույն ռմբարկու – 1988, 1989
* Հարավային Ամերիկայի լավագույն ֆուտբոլիստ – 1989 («El Pais»-ի վարկածով)
* Ամերիկայի գավաթի խաղարկության լավագույն ֆուտբոլիստ – 1989
* «Արծաթե գնդակի» դափնեկիր («Պլակար» ամսագրի վարկածով) – 1992
* Իսպանիայի առաջնության լավագույն ռմբարկու – 1993
* «Դեպորտիվո Լա Կորունյայի» պատմության լավագույն ռմբարկու – 101 գոլ

## Ծանոթագրություններ

## Արտաքին հղումներ
* 
* Բեբետոյի կենսագրությունը 
* Белое золото Бразилии 

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վասկո դա Գամայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆլամենգոյի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Վիտորիա Սալվադորի ֆուտբոլիստներ
Կատեգորիա:Կեղծանուններ
Ջուզեպպե Գարիբալդիի հուշարձան (Բուենոս Այրես)

**Ջուզեպպե Գարիբալդիի հուշարձան** (),  ազատության և հայրենի Իտալիայի անկախության համար հերոսաբար մարտնչած Ջուզեպպե Գարիբալդիին պատկերող արձան, որ տեղադրված է Արգենտինայի մայրաքաղաք Բուենոս Այրեսի հարևանությամբ գտնվող Պալերմո քաղաքի Իտալիայի հրապարակում

## Պատմություն
Ջուզեպե Գարիբալդին (1807-1882 թթ.) իտալացի ռազմական և քաղաքական մեծանուն գործիչ էր։ Նա քսան տարեկանից միացել է կարբոնարիներին՝ օտարի լծից հայրենիքն ազատագրելու համար պայքարի ելած իտալացի հայրենասեր հեղափոխականներին և ղեկավարել է ազատագրական պայքարը հայրենասեր ուժերի ապստամբության ծանր, ցավալի պարտությունից հետո։ Անձնուրաց կամավորներից կազմված նրա հազարյակը, մեկը մյուսին հաջորդած հաղթական մարտեր մղելով, զավթիչներից ազատագրել է հայրենի Իտալիան։ Դրանից հետո նա իտալական լեգեոնը տարել է Հարավային Ամերիկա, մարտական ընկերների հետ մասնակցել Ուրուգվայի քաղաքացիական պատերազմին, հաղթանակած՝ վերադարձել հայրենիք, որտեղ իր հսկողության տակ է վերցրել Ռիսորջիմենտոյի ժամանակաշրջանում բռնկված բախումները։ Եվրոպայում և Հարավային Ամերիկայում Գարիբալդիի հաղթական ռազմական արշավանքները նկատի առնելով՝ նրան կոչել են «Երկու աշխարհների հերոս» պատվանունով։

Ահա այս հերոսի վեհապանծ, հեծյալ արձանն են մայրաքաղաք Բուենոս Այրեսի շրջաններից մեկը դարձած արգենտինական Պալերմո քաղաքին նվիրել այդ քաղաքի իտալական համայնքի ներկայացուցիչները։ Իտալացի քանդակագործ Էուջենիո Մականիանիի լավագույն աշխատանքներից մեկը արժանիորեն համարվող այդ հուշարձանի հանդիսավոր բացման արարողությունը տեղի է ունեցել 1904 թվականի հունիսի 19-ին, թեև դրա պատվանդանի հիմնադրումն սկսվել էր դեռ տարիներ առաջ՝ 1898 թվականին։ Քանդակագործը արձանը պատրաստել է իտալական Բրեշիա քաղաքում գտնվող իր արվեստանոցում, ապա նավով ուղարկել Արգենտինա։ Դա փաստորեն Ջուզեպպե Գարիբալդիի հուշարձանի հեղինակային կրկնօրինակն է, քանի որ ճիշտ այդպիսի մի արձան էլ տարիներ առաջ կանգնեցվել էր Բրեշիայում։

## Ծանոթագրություններ

Կատեգորիա:Բուենոս Այրես
Ֆլորեալ Ավելյանեդա

**Ֆլորեալ Էդգարդո Ավելյանեդա**, մականունը՝ **Նեգրիտո** () )՝ արգենտինացի ակտիվիստ, Արգենտինայի կոմունիստական կուսակցության երիտասարդական կազմակերպության անդամ, որին պետանվտանգության գործակալները առևանգել են հենց իր տնից և բանտում տանջամահ արել։

## Պատմություն
Նեգրիտոյի թե՛ հայրը՝ Ֆլորեալ Ավելյանեդան, թե՛ մայրը՝ Իրիս Պերեյրա դե Ավելյանեդա Էտելվինան, Արգենտինայի կոմունիստական կուսակցության անդամներ էին, մի կուսակցության, որը հալածանքների էր ենթարկվում Արգենտինայում 1950-70-ական թվականներին միմյանց հաջորդող բռնապետական վարչակարգերի կողմից։ 1976 թվականի ապրիլի 15-ին պետանվտանգության ծառայողները խուզարկություն կատարեցին նրանց տանը։ Փնտրում էին ընտանիքի հորը, որին չգտնելով՝ մորն ու որդուն տեղափոխեցին Վիլլա Մարտելի ոստիկանական բաժանմունք։ Այստեղ նրանց տանջանքների ենթարկեցին՝ ստիպելով հայտնել Ֆլորեալ Ավելյանեդայի և վերջինիս կուսակից ընկերների տեղը, բայց արդյունքի չհասնելով՝ մորը նետեցին բանտ, իսկ տղային՝ Campo de Mayo ռազմական բազայի պատժախուց, որտեղ շարունակեցին տանջանքները։

Մեկ ամիս անց՝ մայիսի 16-ին, Ռոսարիո քաղաքից 300 կիլոմետր հեռավորության վրա՝ Ռիո դե լա Պլատա գետի ուրուգվայական ափին գտան պատանի Ֆլորեալի և նրա բախտակից յոթ ընկերների լլկված մարմինները՝ ահավոր, անմարդկային տանջանքների բազմաքանակ հետքերով։ Հետագայում մայրը՝ Իրիս Պերեյրա Էտելվինան, որին 1978 թվականի հուլիսին բանտից ազատ էին արձակել, պատմել է, որ չնայած գազանային բազմաթիվ տանջանքներ կրելուն՝ Ֆլորեալը չի մատնել ընկերներին, և «սև էսկադրոնի» անդամները ոչ մի տեղեկություն չեն կարողացել նրանից պոկել։

## Հանցագործների դատապարտոմը
2009 թվականի ապրիլին՝ Արգենտինայի պատմության մեջ առաջին անգամ, դատաքննություն սկսվեց՝ Campo de Mayo ռազմաբազայում բռնապետական վարչակարգերի օրոք մարդկության դեմ գործված հանցագործությունները բացահայտելու և մեղավորներին պատժելու նպատակով։ Մասնավորապես՝ տասնհիգամյա  Ֆլորեալ Էդգարդո Ավելյանեդային տանջամահ անելու համար դատապարտվեց ու պատժվեց վեց զինվորական ու ոստիկան։ Նրանցից մեկը դատապարտվեց ցմահ բանտարկության, մնացած հինգը՝  հանցանքի ծանրության աստիճանից ելնելով՝ 1-ից 25 տարվա ազատազրկման։

## Ծանոթագրություններ

## Արտաքին հղումներ
* Justicia para el Negrito

Կատեգորիա:Արգենտինայի քաղաքական գործիչներ
Կատեգորիա:Արգենտինացի կոմունիստներ
Կատեգորիա:Արգենտինացի հասարակական գործիչներ
Կատեգորիա:Արգենտինացի հեղափոխականներ
Ադրբեջանի Ազգային կրթական թանգարան

**Ադրբեջանի Հանրապետության Ազգային կրթական թանգարան**(), Ադրբեջանի կրթության թանգարան, որտեղ պահվում է կրթության հետ կապված բազմաթիվ գործեր։ Թանգարանը հիմնադրվել է 1932 թվականին։

## Թանգարանի պատմություն
Թանգարանը հիմնադրվել է 1932 թվականի ապրիլի 27-ին՝ Ժողովրդական կոմիսարների խորհրդի թիվ 651 որոշմամբ։ Թանգարանը գտնվում է Բաքվի Նիազի փողոց 11 հասցեում։ 1996 թվականին թանգարանը գրանցվել է Ադրբեջանի կրթության նախարարության մասնավոր թանգարանների ցուցակում։ Թանգարանի նպատակն է նաև հավաքել, պահպանել, ցուցադրել և սերունդներին փոխանցել Ադրբեջանի կրթական մշակութային ժառանգություն հանդիսացող նյութական և հոգևոր արժեքները։ Թանգարանը գտնվում է բարերար, միլիոնատեր Հաջի Զեյնալաբդին Թակիևի առանձնատանը։

Թանգարանն ունի 6 դահլիճ։ Թանգարանի առաջին դահլիճում պահվում են մանկավարժական մտածողության և կրթության պատմությունը արտացոլող փաստաթղթեր և նյութեր։ Երկրորդ դահլիճում ցուցադրվում են 19-րդ և 20-րդ դարի սկզբի կրթությունը արտացոլող փաստաթղթեր և նյութեր։ Երրորդ դահլիճը արտացոլում է 1918-40 թվականների կրթությունը, չորրորդ դահլիճը՝ բարձրագույն և միջին մասնագիտական կրթության զարգացումը, հինգերորդ դահլիճը ներառում է 1941-45, 1946-80 թվականների երեխաների տների, ընդհանուր կրթության, մասնագիտական ուսումնական հաստատությունների գործունեության մասին փաստաթղթեր և նյութեր։

## Տես նաև
* Բաքվի ժամանակակից արվեստի թանգարան
* Ադրբեջանի պատմության թանգարան (Բաքու)
* Նիզամի Գյանջևիի անվան ադրբեջանական գրականության թանգարան

## Ծանոթագրություններ

Կատեգորիա:1932 հիմնադրված թանգարաններ
Կատեգորիա:Ադրբեջանի ազգային թանգարաններ
Կատեգորիա:Բաքվի թանգարաններ
Պեդրո Ակինո

**Պեդրո Խեսուս Ակինո Սանչես** (, ), պերուացի ֆուտբոլիստ, Լոբոս ԲՈՒԱՊ ակումբի և Պերուի ազգային հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
Ակինոն «Սպորտինգ Կրիստալ» ակումբի սան է։ 2013 թվականի հունիսի 2-ին կայացած «Սիենսիանո» ակումբի դեմ խաղում կատարել է իր նորամուտը Պերուի առաջնությունում։ 2014 թվականին Պեդրոն օգնել է թիմին հաղթել առաջնությունում։ 2016 թվականի սեպտեմբերի 10-ին «Ռեալ Գարսիլասո» ակումբի դեմ խաղում Ակինոն խփել է իր առաջին գոլը հօգուտ «Սպորտինգ Կրիստալի»։ Նույն թվականին նա երկրորդ անգամ դարձել է Պերուի չեմպիոն։

2017 թվականի ամռանը Պեդրոն տեղափոխվել է մեքսիկական «Մոնտերեյ»։ Տրանսֆերի արժեքը կազմել է 1 մլն եվրո։ Խաղային պրակտիկա ստանալու համար Ակինոն անմիջապես վարձավճարով ուղարկվել է Լոբոս ԲՈՒԱՊ։ Հուլիսի 23-ին «Սանտոս Լագունայի» դեմ խաղում նա կատարել է իր նորամուտը Մեքսիկայի առաջնությունում։

## Միջազգային կարիերա
2011 թվականին Պերուի պատանեկան հավաքականի կազմում Պեդրո Ակինոն մասնակցել է Էկվադորում անցկացված Հարավային Ամերիկայի պատանեկան առաջնությանը։ Մրցաշարում նա մասնակցել է Արգենտինայի և Ուրուգվայի հավաքականների դեմ խաղերին։

2015 թվականին Ակինոն մասնակցել է Պանամերիկյան խաղերին Կանադայում։ Մրցաշարում նա մասնակցել է Կանադայի և Բրազիլիայի հավաքականների դեմ խաղերին։

Նույն թվականին Ակինոն Պերուի երիտասարդական հավաքականի կազմում մասնակցել է Ուրուգվայում անցկացվող Հարավային Ամերիկայի երիտասարդական առաջնությանը։ Մրցաշարի ընթացքում նա մասնակցել է Բոլիվիայի, Էկվադորի, Պարագվայի, Ուրուգվայի, Բրազիլիայի և երկու անգամ Արգենտինայի հավաքականների դեմ խաղերին։

2016 թվականի սեպտեմբերի 1-ին Պեդրո Ակինոն 2018 թվականի աշխարհի առաջնության որակավորման փուլի՝ Բոլիվիայի հավաքականի դեմ խաղում կատարել է իր նորամուտը Պերուի ազգային հավաքականում։

2018 թվականին Ակինոն մասնակցել է Ռուսաստանում անցկացվող աշխարհի առաջնությանը։ Մրցաշարում նա մասնակցել է Ֆրանսիայի, Դանիայի և Ավստրալիայի հավաքականների դեմ խաղերին։

## Ձեռքբերումներ
**Թիմային**

 **«[[Սպորտինգ Կրիստալ]]»**
*  Պերուի չեմպիոն – 2014
*  Պերուի չեմպիոն – 2016

## Ծանոթագրություններ

## Արտաքին հղումներ
* Վիճակագրությունը soccerway կայքում
* Ֆուտբոլիստի էջը sports.ru կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Պերուացի ֆուտբոլիստներ
Կատեգորիա:Պերուի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Մոնտեռեյի ֆուտբոլիստներ
Վտանգավոր բիզնես

**«Վտանգավոր բիզնես»** (), ռեժիսոր Նեշ Էդգերտոնի ամերիկյան կատակերգական մարտաֆիլմը, որը նկարահանել է Amazon Studios ընկերությունը։ Գլխավոր դերակատաներն են Դեյվիդ Օյելոուոն, Ջոել Էդգերտոնը, Ամանդա Սեյֆրիդը և Շարլիզ Թերոնը։ Ֆիլմի պրեմիերան ԱՄՆ-ում կայացել է 2018 թվականի մարտի 9-ին։

## Սյուժե
Ֆիլմը պատմում է բարձրահասակ շիկահերի մասին, որի աշխատակիցներից մեկը ձևացնում է ինքն իր առևանգումն ու կազմակերպությունից փրկագին պահանջում։

## Դերերում

* Դեյվիդ Օյելոուոն – Հարոլդ Սոյինկա
* Ջոել Էդգերտոն – Ռիչարդ Ռասկ
* Ամանդա Սեյֆրիդ – Սաննի
* Շարլիզ Թերոն – Էլեյն Մարկինսոն
* Թենդի Նյուտոն – Բոննի Սոյինկա
* Փերիս Ջեքսոն
* Յուլ Վասկես – Անխել Վալվերդե
* Շառլտո Կոպլի
* Մայքլ Անգարանո
* Ալան Ռակ – Ջերրի
* Հարրի Թրեդևեյ – Մայլզ
* Քեննեթ Չոյ – Մարտի
* Մելոնի Դիաս – Միա
* Դիեգո Կատանո – Ռոնալդո
* Էկտոր Կոտսիֆակիս – Ռոբերտո Վեգա
* Բաշիր Սալահուդին – Ստյու

## Թողարկում
Հիմնական նկարահանումներն սկսվել են 2016 թվականի մարտի 7-ին։ Այն թողարկվել է 2018 թվականի մարտի 9-ին Amazon Studios և STXfilms ընկերությունների կողմից։

ԱՄՆ-ում և Կանադայում ֆիլմի շահույթը կազմել է $5 մլն, մյուս երկրներում՝ $6 մլն, ամբողջ աշխարհում՝ $11 մլն։

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2018 ֆիլմեր
Կատեգորիա:STX Entertainment ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Չիկագոյում
I Like It (երգ, Cardi B)

**«I Like It»**, ամերիկացի հիփ-հոփ կատարող Քարդի Բիի երգը, որ թողարկվել է 2018 թվականի մայիսի 16-ին Bad Bunny-ի և J Balvin-ի մասնակցությամբ։ Վերջին երկու կատարողները, ունենալով պուերտոռիկական և կոլումբիական ծագում համապատասխանաբար, երգում են մասամբ իսպաներեն։ Երգը դարձել է Invasion of Privacy ալբոմի չորրորդ սինգլը և հասել առաջին հորիզոնականին ամերիկյան հիթ-շքերթում։

## Պատմություն
«I Like It» երգը լատինո-թրեպ ոճի օրինակ է։ Այն ներառում է թրեպ երաժշտության և սալսայի տարրեր, ինչպես նաև 1960-ական թվականների «I Like It Like That» երգի սեմփլներ։ *[[Billboard (magazine)|Billboard]]* ամսագրի խմբագիրը նշել է, որ երգը լավ օրինակ է «heavily indebted to the world of Latin hip hop»։ Bad Bunny-ն (ծագմամբ պուերտոռիկացի) ռեփ է կարդում անգլերենով ու իսպաներենով, իսկ J Balvin-ը (ծագմամբ կոլումբիացի) երգում է միայն իսպաներեն։

2018 թվականի հուլիսի 7-ին սինգլը գլխավորել է ամերիկյան Billboard Hot 100 հիթ-շքերթը։ Այն դարձել է երգչուհու երկրորդ չորթփոփերը «Bodak Yellow» երգից հետո, ինչը դարձել է ռեկորդ ռեփ կատարող կնոջ համար։ Քարդի Բին դարձել է Լեդի Գագայից հետո առաջին կին մենակատարը, որի դեբյուտային ալբոմից երկու երգեր գլխավորել են հիթ-շքերթը (Լեդի Գագան նման արդյունքի հասել էր 2009 թվականին)։ Երգն ունեցել է միջազգային հաջողություն՝ ընդգրկվելով լավագույն տասնյակներում մի շարք երգերում, ինչպիսիք են՝ Մեծ Բրիտանիա, Իսպանիա, Կանադա, Նոր Զելանդիա, Պորտուգալիա, Սլովակիա և Շվեյցարիա։

## Արձագանքներ
Երգն արժանացել է դրական գնահատականների երաժշտական քննադատների և առցանց հրատարակությունների կողմից, ինչպիսիք են՝ *[[Rolling Stone]]* («ամռան լավագույն հիթ», ռեգգետոնի երկու գլխավոր աստղերի մասնակցությամբ), *[[AllMusic]]*։ *[[Billboard (magazine)|Billboard]]* ամսագիրն այն կոչել է 2018 թվականի առաջին կեսի լավագույն երգ՝ ընդգրկելով իր The 50 Best Songs of 2018 So Far ցանկում և ընթացիկ ամառվա լավագույն Latin song երգ։

## Երաժշտական տեսահոլովակ
Երաժշտական տեսահոլովակի ռեժիսորն է Eif Rivera-ն, իսկ նկարահանումներն անցկացվել են 2018 թվականի մարտին Little Havana-ում (Մայամի, Ֆլորիդա նահանգ, ԱՄՆ)։ Պրեմիերայի մասին հայտարարվել է մայիսի 23-ին YouTube Music-ում։ Տեսահոլովակի պրեմիերան կայացել է 2018 թվականի մայիսի 29-ին։ Տեսահոլովակում նկարահանվել են երգի բոլոր երեք կատարողները։

## Երգացանկ
***Digital download – [[Dillon Francis]] remix**
#"I Like It" (Dillon Francis remix) – 3:39

***[[12-inch single]]**
#"I Like It" – 4:13
#"I Like It" (instrumental) – 4:13
#"I Like It" (Dillon Francis remix) – 3:39
#"I Like It" (radio edit) – 4:11

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

### Տասնամյակի հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 
* 
* 

Կատեգորիա:2018 երգեր
Կատեգորիա:Billboard Hot 100 գլխավորած սինգլներ
Կատեգորիա:Քարդի Բիի սինգլներ
Psycho (երգ, Post Malone)

**«Psycho»**, երգ՝ ձայնագրված ամերիկացի հիփ-հոփ երգիչ և կոմպոզիտոր Post Malone-ի կողմից իր *[[Beerbongs & Bentleys]]* երկրորդ ստուդիական ալբոմի համար։ Թողարկվել է 2018 թվականի փետրվարի 23-ին Ty Dolla Sign-ի մասնակցությամբ։ Երգը հասել է առաջին հորիզոնականին ամերիկյան ''Billboard'' Hot 100 հիթ-շքերթում՝ փոխարինելով Դրեյքի «Nice for What» երգին և դառնալով երգչի երկրորդ չարթփոփերը Միացյալ Նահանգներում։

## Պատմություն
«Psycho» երգն ստացել է դրական արձագանքներ երաժշտական քննադատների և առցանց հրատարակությունների կողմից, ինչպիսիք են՝ *[[Pitchfork (կայք)|Pitchfork]]*, MTV News,  HotNewHipHop։

## Առևտրային հաջողություն
ԱՄՆ-ում «Psycho» երգը հիթ-շքերթում ընդգրկվելու առաջին շաբաթում զբաղեցրել է երկրորդ հորիզոնականը և հետագայում հասել առաջին հորիզոնականին Hot 100 հիթ-շքերթում (երգչի երկրորդ չարթփոփերը նրա «Rockstar» երգից հետո)։

## Երաժշտական տեսահոլովակ
«Psycho» երգի պաշտոնական տեսահոլովակի պրեմիերան կայացել է 2018 թվականի մարտի 22-ին YouTube Vevo ալիքում։ Ռեժիսորը James DeFina-ն է։ Մինչ 2018 թվականի հունիս տեսահոլովակն ուներ ավելի քան 200 մլն դիտում։

## Ձայնագրության մասնակիցներ
Աղբյուր՝ Tidal

* Post Malone — հեղինակ, պրոդյուսեր, ծրագրավորում
* Ty Dolla $ign — հեղինակ
* Louis Bell — հեղինակ, պրոդյուսեր, ծրագրավորում, ձայնագրություն
* Manny Marroquin — միքսավորում

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

|-
! scope="row"| Portugal (AFP)
|Gold
|5,000
|-

## Ծանոթագրություններ

## Արտաքին հղումներ
*  (պաշտոնական տեսահոլովակ)

Կատեգորիա:2018 երգեր
Կատեգորիա:Billboard Hot 100 գլխավորած սինգլներ
Կատեգորիա:Post Malone-ի երգեր
Սալտո Գրանդե ամբարտակ

325px|մինի|աջից|Ամբարտակը
325px|մինի|աջից|Ամբարտակի կամուրջը՝ երկաթուղով և ավտոմայրուղով
300px|մինի|Սալտո Գրանդեի թանգարանը
**Սալտո Գրանդե ամբարտակ** (),  ամբարտակ և ջրի ուժով աշխատող հզոր էլեկտրական կայան Ռիո Ուրուգվայ գետի միջին հոսանքում՝ Արգենտինայի և Ուրուգվայի սահմանի վրա, ուրուգվայական Սալտո և արգենտինական Կոնկորդիա քաղաքներից մոտավորապես 15 կիլոմետր դեպի հյուսիս։ Պատկանում է այդ երկու սահմանակից պետություններին։

## Ընդհանուր տեղեկություններ
Ռիո Ուրուգվայ գետի ջրի ուժը հանրային նպատակներով օգտագործելու զանազան մեծ նախագծեր տարբեր անհատների կողմից կազմվել են սկսած 1890 թվականից։ 1938 թվականից հետազոտություններ ու չափագրումներ են սկսվել։ 1946 թվականին Արգենտինայի և Ուրուգվայի կառավարությունները համաձայնագիր են ստորագրել գետի ջրերի համատեղ օգտագործման մասին, ստեղծել են տեխնիկական հանձնաժողով՝ դրա կազմում ընդգրկելով երկու կողմերի հավասար թվով պատվիրակների, որոնց խնդիրը պետք է լիներ ներկայացվող նախագծերի նպատակահարմարության, արդյունավետության  ուսումնասիրումը։

1960 թվականին ինժեներական ֆիրմաների մի կոնսորցիումի՝ Sideco del Grupo Macri S.A,-ին  պատվեր է տրվել՝ կազմելու Ռիո Ուրուգվայ գետի ջրերը էլեկտրաէներգիա ստանալու նպատակով օգտագործելու նախագիծ և դրա հետ կապված տեխնիկատնտեսական ու ֆինանսական զեկույց։ 1973 թվականի դեկտեմբերին նախագիծը, հանգամանալի, մանրակրկիտ ուսոմնասիրությունից և վիճահարույց բոլոր հարցերը համաձայնեցնելուց հետո, վերջապես հաստատվել է երկու հարևան պետությունների կառավարությունների կողմից, և հաջորդ տարվա ապրիլի մեկից ամբարտակի շինարարության աշխատանքներն սկսվել են։ Ուղիղ հինգ տարի անց՝ 1979 թվականի ապրիլի 1-ին շուրջ երեք հազար մետր երկարություն, 69 մետր բարձրություն ունեցող ամբարտակը պատրաստ էր։ Դրա շինարարության վրա ծախսվել էր 60 հազար տոննա պողպատ, մեկուկես միլիոն խորանարդ մետր հատուկ ամրության բետոն, այնքան, որքան կծախսվեր երեսունհարկանի հազար շենք կառուցելու համար։
 
Ամբարտակի շնորհիվ գոյացել է 5 միլիարդ խորանարդ մետր ջրատարողությամբ, 783 քառակուսի կիլոմետր հայելու մակերեսով, 6,4 մետր միջին խորությամբ մի  հսկայական ջրամբար։ Ամբարտակի վրայից ջրի թողունակությունը վայրկյանում 64 հազար խորանարդ մետր է, այն դեպքում, երբ գետի սովորական հոսքինը մոտավորապես տասնվեց անգամ զիջում է այդ ցուցանիշին։ Ամբարտակի ահռելի բարձրությունից գահավիժող ջրով աշխատող էլեկտրակայանի առաջին տուրբինը շահագործման է հանձնվել 1979 թվականի հունիսի 21-ին։

Ներկայումս այդ ջրերն աշխատեցնում են տասնչորս գերհզոր տուրբին (տասնչորսերորդը շարք է մտել 1983 թվականի մարտի 27-ին), որոնց միասնական հզորությունը կազմում է 1890 մեգավատտ և բավարարում է երկու հարևան երկրների էլեկտրաէներգիայի պահանջարկի զգալի մասը։

Կարևոր է նշել նաև, որ 1982 թվականին Սալտո Գրանդեի ամբարտակի վրա հատուկ կամուրջ է կառուցվել, որով անցնող երկաթգիծն ու ավտոմայրուղին հնարավոր ամենակարճ ճանապարհով միմյանց են կապում հարևան պետությունների բնակավայրերը։

## Տես նաև
* Սալտո Գրանդե կամուրջ

## Ծանոթագրություններ

## Արտաքին հղումներ
* Comisión Técnica Mixta de Salto Grande
* Fundación Salto Grande 
* Sitio del Organismo Regulador de Seguridad de Presas de Argentina
* Sitio uruguayo

Կատեգորիա:Արգենտինայի տնտեսություն
Կատեգորիա:Ուրուգվայ
Էմպանադա

**Էմպանադա** (` լցոնված կարկանդակ), ուտեստ, տարածված է Պիրենեյան թերակղզում և Լատինական Ամերիակայում։ Սովորաբար պատրաստվում է ցորենի ալյուրից (բայց, օրինակ, Վենեսուելայում պատրաստվում է եգիպտացորենի ալյուրից) և տապակվում է ձեթի կամ յուղի մեջ։ Իսպանիացիների շնորհիվ ուտեստը տարածվել է Ֆիլիպիններում, և վերջին հարյուրամյակի ընթացքում Լատինական Ամերիկայի եկվորների հետ միասին լայն տարածում է գտել նաև ԱՄՆ-ում։ Ուտեստն ի սկզբանե բնորոշ չէր պորտուգալական և բրազիլական խոհանոցներին և համարվում էր իսպանախոս երկրներից փոխառված ուտեստ։

## Ծագում

Էմպանադայի հայրենիքը համարվում է իսպանական նահանգ Գալիսիան, 1520 թվականին այն առաջին անգամ հիշատակվել է Ռոբերտ դե Նոլայի կողմից, խոհարարական գրքում՝ կատալոնական լեզվով։

## Պատրաստման ավանդույթներն Արգենտինայում

Արգենտինայի յուրաքանչյուր նահանգ ունի իր բաղադրատոմսը բուսայուղով էմպանադայի տապակման համար։ Արգենտինայի հյուսիս-արևմուտքում էմպանադան լցոնում են կարտոֆիլով կամ ոլոռով, խոհարարները գինու գավառներում ավելացնում են նաև չամիչ, իսկ Լա Ռիոխայում ուտեստը լցոնվում է ձիթապտուղներով։ Տուկումանում նրանք փոքր են և երբեմն լցոնված են հավի մսով և բանջարեղենով։ Կատամարկայում կծու են, իսկ Կորդովայում քաղցր և մեծ։ Սան Խուանում ուտեստին ավելացնում են մեծ քանակությամբ համեմունքներ, իսկ Մենդոսայում` ավելի շատ սոխ, քան միս։ Պատագոնիայում միջուկը պատրաստվում է գառան մսից, ծովախեցգետնից կամ նապաստակի մսից, Կոռիենտեսում և Սանտիագո դել Էստերոյում այն երբեմն լցոնվում է լեռնային նապաստակի մսով։ Երկրի հյուսիս-արևելքում ցորենի ալյուրին հաճախ խառնում են նաև մանիոկայի ալյուր։

Արգենտինայում էմպանադան ուտում են դեղին պանրով և խոզապուխտով, հավի մսով կամ սպանախով։ Լինում են էմպանադաներ քաղցր միջուկներով, բայց արդեն կոչվում են պաստելներ։ Էմպանադան ուտում են ձեռքերով՝ չոր կարմիր արգենտինական գինով։

## Պատրաստման ավանդույթներ այլ երկրներում
Բելիզում տեղական «պանադես»-ը նման է չեբուրեկի՝ տապակված եգիպտացորենի ալյուրի մեջ և լցոնված ձկով, հավով կամ լոբիով։ Չիլիում էմպանադան համարվում է ազգային ուտեստ։ Չիլիում դասական էմպանադաները լցոնվում են աղացած տավարի մսով, սոխով, չամիչով, ձիթապտղով և պնդեփ ձվով։ Այսպիսի միջուկը կոչվում է «պինո»։ ԱՄՆ-ում էմպանադան հանդիպում է խոշոր քաղաքների փողոցներում՝ արագ սննդի կետերում, նաև որոշ դպրոցների ճաշարաններում։

## Պատկերասրահ

File:Belize panades.jpg|Պանադես Բելիզում
File:Empanadas Venezolanas.jpg|Վենեսուելական էմպանադաներ
File:Empanadas salteñas.jpg|Արգենտինական էմպանադայի տեսակ


## Ծանոթագրություններ

## Արտաքին հղումներ
* Кухня Аргентины - Эмпанадас | Кулинария | Женский журнал Lady.ru 
* Аргентинские пирожки "ЭМПАНАДАС" Рецепт. Koolinar - клуб кулинаров.
* How to Make Empanadas 
* How to Make Empanadas Argentinas 

Կատեգորիա:Արգենտինական խոհանոց
Կատեգորիա:Կարկանդակներ
Կատեգորիա:Պորտուգալական խոհանոց
Կատեգորիա:Իսպանական խոհանոց
Կատեգորիա:Մեքսիկական խոհանոց
Կատեգորիա:Ազգային ուտեստներ
Կատեգորիա:Բրազիլական խոհանոց
Կատեգորիա:Աֆրիկյան խոհանոց
Կատեգորիա:Թունիսյան խոհանոց
Կատեգորիա:Վիետնամական խոհանոց
Կատեգորիա:Ֆիլիպինական խոհանոց
Մելքիադես (Հռոմի պապ)

**Հռոմի Պապ Սուրբ Մելիքադես** Հռոմի Կաթոլիկ եկեղեցու Պապը 311 թ.-ից մինչև իր մահ՝ 314 թ.: Իր կառավարման ժամանակ Հռոմի կայսր Կոստանդիանոս Ա Մեծը հրապարակեց Միլանի էդիկտը (313 թ.), որով քրիստոնեությունը Հռոմեական կայսրությունում իրավական կարգավիճակ ստացավ։

## Ծագում
Մելիքադեսի ծննդյան տարեթիվը հայտնի չէ։ Նա Հյուսիսային Աֆրիկաձից է, ունի Բերբերական ծագում, բայց Ռիչարդ Մաքբրայենի պնդմամբ նա Հռոմեական կայսրությունից է։

## Պոնտիֆիկատ
Նրա կառավարման սկիզբը նշանավորվեց Sede Vacante դարաշրջանի ավարտով։

Մելիքադեսի հովանու ներքո՝ 312թ.-ի հոկտեմբերին, Կոստանդիանոս I-ը հաղթեց Մաքսենտուսին և վերահաստատեց Հռոմի իշխանությունը։ Կոստանդիանոսը Հռոմի Պապին հանձնեց Լաթերանյան պալատը, որն այնուհետև դարձավ պապական նստավայր և եկեղեցական վարչության կենտրոն։ 313թ.-ի փետրվարին Հռոմի կայսր Կոստանդիանոսն ու նրա համախոհ Լիկինինուսը համաձայնության եկան Միլանում, կազմելով Միլանի էդիկտը, որով քրիստոնեությունը Հռոմեական կայսրությունում իրավական կարգավիճակ ստացավ։ Նաև պետք է քրիստոնյաները և այլ կրոնական ներկայացուցիչները ստանային ազատություն և եկեղեցական գույքի վերականգնում։

## Սրբացում
Նրա տոնը նշվում է IV դարից սկսած՝ ամեն տարի հունվարի 10-ին։ XIII դարում Սուրբ Մելիքադեսի տոնը ընդգրկվեց «նահատակի» որակավորմամբ տոնակատարություններին և նշվում էր դեկտեմբերի 10-ին։ Սակայն 1969 թվականին այն հեռացվեց Կաթողիկե պարտադիր եկեղեցական տոնակատարությունների օրացույցից և տեղափոխվեց իր մահվան օրը հունվարի 10-ին։

## Տես նաև
* Հռոմի Պապ
* Հռոմի պապերի և հակապապերի ցանկ

## Ծանոթագրություններ

## Արտաքին հղումներ
* 

Կատեգորիա:4-րդ դարի հռոմեացիներ
Կատեգորիա:4-րդ դարի քրիստոնեական սրբեր
Հանսի Բուրգ

**Հանսի Բուրգ** (, ), ավստրիացի և գերմանացի դերասանուհի։

Հանս Ալբերսի կյանքի ուղեկիցը։

## Կենսագրություն
Հանսի Բուրգը ծնվել է 1898 թվականին դերասան Օյգեն Բուրգի ընտանիքում։ Մեծացել է Բեռլինում։ Դերասանական կարիերան սկսել է 1917 թվականին Բեռլինի կոմեդիայի թատրոնում Հենրիխ Բոլտեն-Բեքքերի ղեկավարությամբ։ Աշխատել է «Տրիանոն» թատրոնում, ծանոթացել Հանս Ալբերսի հետ։ Միաժամանակ Հանսին կինոյում բազմաթիվ դերեր է խաղացել։ Շուտով Հանսի Բուրգն ու Հանս Ալբերսը սկսել են համատեղ ապրել։ Ալբերսի աճող հեղինակությանը զուգընթաց Բուրգն անցավ նրա ստվերի ներքո՝ դառնալով նրա կյանքի ուղեկիցն ու խորհրդատուն։

1933 թվականին Ազգային սոցիալիստների իշխանության գալուց հետո դերասանական զույգն անցավ վերահսկողության տակ։ Իր կարիերան փրկելու և ճնշումը նվազեցնելու համար Ալբերսը 1935 թվականի հոկտեմբերի 15-ին Յոզեֆ Գեբելսին հասցեագրված պաշտոնական նամակում հայտարարեց, որ բաժանվում է հրեա Հանսի Բուրգից։ Հանսին ամուսնացավ Նորվեգիայի քաղաքացու հետ, սակայն, փաստացի Բուրգն ու Ալբերսը շարունակում էին միասին ապրել Շտարնբերգեր-Զե լճի տարածքում, մինչև 1939 թվականին Հանսին Շվեյցարիայով հեռացավ Լոնդոն։ 1946 թվականին Հանսի Բուրգը վերադարձավ Գերմանիա բրիտանացի զինվորի համազգեստով և շարունակեց իր հարաբերությունները Ալբերսի հետ, մինչև 1960 թվականին նրա մահը։ 1971 թվականին Բուրգը պետությանը վաճառեց Ֆելդաֆինգում գտնվող իր հողակտորը` պահպանելով տանը բնակվելու իրավունքը։

## Ֆիլմագրություն
* 1919 թ.՝ Mutter Erde
* 1919 թ.՝ Abenteuer der Bianetti
* 1919 թ.՝ Das Mädchen aus der Ackerstraße
* 1920 թ.՝ Der unsichtbare Dieb

## Գրականություն
* Burleigh, Michael. The Third Reich: A New History. Pan Macmillan, 2012.
* Hardt, Ursula. From Caligari to California: Erich Pommer's Life in the International Film Wars. Berghahn Books, 1996.
* Kosta, Barbara. Willing Seduction: The Blue Angel, Marlene Dietrich, and Mass Culture. Berghahn Books, 2009.

## Ծանոթագրություններ

## Արտաքին հղումներ
* 
* filmportal.de

Կատեգորիա:Գերմանացի դերասանուհիներ
Կատեգորիա:Ավստրիացի դերասանուհիներ
Կատեգորիա:Թատրոնի դերասանուհիներ
Կատեգորիա:Ավստրիացի կինոդերասանուհիներ
Կատեգորիա:Գերմանացի կինոդերասանուհիներ
Լևոն Թոռնիկ

**Թոռնիկ** նաև **Լևոն Թոռնիկ**, **Լևոն Թոռնիկոս** (), հայազգի բյուզանդական զորավար, պատրիկ, դուքս, Տարոնի Բագրատունիների տոհմից։

## Ապստամբելը և Կոստանդնուպոլսի պաշարումը
1047 թվականին Լևոն Թոռնիկը ապստամբում է իր ազգական, Բյուզանդիայի կայսր Կոստանդին IX Մոնոմախոսի դեմ։ Նա Թրակիայում բանակ է հավաքում և գնում է դեպի Կոստանդնուպոլիս։ Ջարդելով բյուզանդական բանակները, նա այնքան առաջ է գնում, որ հասնում է մայրաքաղաքի պարիսպների տակ և պաշարում Կոստանդնուպոլիսը։ Երկու անհաջող հարձակումներից հետո նա հեռանում է։ Նրա բանակը թողնում է նրան, իսկ ինքը բռնվում է։ 1047 թվականի Սուրբ Ծննդյան տոնի ժամանակ նրան կուրացնում են։ Լևոն Թոռնիկի ապստամբությունը կայսրությանը ստիպում է դադարեցնել ռազմական գործողությունները Դվինի դեմ և զորքերի մի մասը տեղափոխել Կոստանդնուպոլիս։

## Ծանոթագրություններ

## Աղբյուրներ
* «Հայոց անձնանունների բառարան», Հրաչյա Աճառյան, Հատոր 2, Ցուցակ 1, Էջ 313.
* «Հայ Ժողովրդի Պատմություն», պատ. խմբ.՝ Առաքելյան Բ.Ն., պատ. խմբագրի տեղ.՝ Բաբայան Լ.Հ., Մնացականյան Ա.Շ., Տեր-Ղևոնդյան Ա.Ն., Երևան, 1976, հատոր 3, էջ 448

Կատեգորիա:Ադրիանուպոլիս քաղաքում ծնվածներ
Կատեգորիա:Բյուզանդիայի զորավարներ
Կատեգորիա:Հայերը Բյուզանդական կայսրությունում
Ֆուտբոլի Իտալիայի սուպերգավաթ 2014

**Ֆուտբոլի Իտալիայի Սուպերգավաթ 2014** (), Իտալիայի Սուպերգավաթի 27-րդ խաղարկումն է, որն անցկացվել է 2014 թ. դեկտեմբերի 22-ին Կատարի մայրաքաղաք Դոհայում։

## Խաղ

## Ծանոթագրություններ

## Արտաքին հղումներ
* Հաշվետվություն soccerway.com կայքում

Կատեգորիա:Յուվենտուսի հանդիպումներ
Կատեգորիա:Նապոլիի հանդիպումներ
Կատեգորիա:Ֆուտբոլի Իտալիայի Սուպերգավաթ
Ահարոն Վանանդեցի

**Ահարոն Վանանդեցի** (), հայ գրող, պատմաբան։ Վանանդեցու կենսագրության մասին ոչինչ հայտնի չէ։ Տվյալներ չկան ոչ նրա ինքնության, ոչ էլ ժամանակագրության վերաբերյալ։ Ավանդաբար համարվում է 9-րդ դարի հեղինակ, սակայն ժամանակակից հետազոտողները Վանանդեցու աշխատանքը թվագրում են 10-րդ դարի առաջին կեսին, կամ նույնիսկ 11-րդ դարին։ Վանանդեցու միակ պահպանված պատմական աշխատանքն «Պատմութիւն սրբոյ նշանի Նունեի` Վրաց տան առաջնորդինն» է, որտեղ Ահարոնը իրեն անվանում է Ղևոնդի հետնորդ (5-րդ դար)՝ Վանանդի մարզի Իջևան գյուղից։ «Սուրբ Նունեի խաչի պատմությունը» գրվել է սուրբ Շուշանիկի, սուրբ Նինայի, սուրբ Սահակի մասին գրված, ինչպես նաև՝ Մովսես Խորենացու, Ագաթանգեղոսի պատմական աշխատությունների և այլ հայ և վրացի պատմաբանների ինքնակենսագրական աշխատությունների հիման վրա։

## Ծանոթագրություններ

## Արտաքին հղումներ

* [Первая часть «Истории Креста Нины»](http://baas.asj-oa.am/153/1/1941-9(59).pdf) , на  и , стр. 61—63
* «История святого Креста Нины, предводительницы Иверской страны»

Կատեգորիա:Գիտնականներ այբբենական կարգով
Կատեգորիա:Հայ պատմիչներ
Կատեգորիա:Հայ գրողներ
Կատեգորիա:Հայ պատմաբաններ
Լուսնի ուղին (մուլտֆիլմ)

**«Լուսնի ուղին»**, Բորիս Տուզանովիչի կողմից նկարահանված մուլտիպլիկացիոն անիմացիոն ֆիլմ, ըստ Իգոր Ֆարբարժևիչի «Աղվեսիկը և հրաշքի գիշերը» հեքիաթի մոտիվների։
Փոքրիկ Աղվեսիկի մասին հեքիաթների շարքի յոթերորդ հեքիաթը։ Հեքիաթը պատմում է Նոր Տարին անսովոր կերպով դիմավորելու մասին։

## Սյուժե
Նոր Տարուն մեկ օր էր մնացել, բայց փոքրիկ Աղվեսիկը դեռ չէր որոշել` ինչ նվիրել իր ընկերներին։ Ագռավը նրան խորհուրդ է տալիս բարձրանալ ձեղնահարկ, և այնտեղ հին սնդուկի մեջ նրանք գտնում են Ձմեռ պապի և Ձյունանուշի հագուստներ։ Աղվեսը Լուսնային նապաստակի խնդրանքով Ձմեռ պապիկի հագուստով մեկնում է լուսին, որպեսզի շնորհավորի աստղային պարահանդեսին հավաքված համաստեղություններին։ Դրա համար Լուսնային թագուհի Սելենան կատարում է Աղվեսիկի ցանկությունը` տալով նրան նվերներով լի պարկ ընկերների համար։ Լուսնային ճանապարհով երջանիկ Աղվեսիկը վերադառնում է տուն՝ զարդարված եղևնու մոտ, և շնորհավորում է իր ընկերների և հայր Աղվեսի Նոր Տարին։

## Հեղինակներ

* Հեղինակների անունները գրված են ըստ մուլտֆիլմի լուսագրերի հերթականության

## Տես նաև
* 1989- Հեքիաթ ծեր արձագանքի մասին

## Գրականություն

(Содержание: 20 сказок о Лисёнке. Цветные иллюстрации)

## Ծանոթագրություններ

## Արտաքին հղումներ
* Մուլտֆիլմը animator.ru կայքում

Կատեգորիա:«Էկրան» ստեղծագործական միության մուլտֆիլմեր
Կատեգորիա:Ամանորյա մուլտֆիլմեր
Հանճոու

**Հանճոու** (,  ), Արևելյան Չինաստանի Ճեծյան նահանգի մայրաքաղաքը և խոշորագույն քաղաքը։ Այն գտնվում է Հանճոու ծոցի ափին, որը միմյանցից բաժանում է Շանհայ և Նինբո քաղաքները։ Հանճոուն զարգացել է որպես Մեծ ջրանցքի հարավային դարպաս և վերջին հազարամյակում եղել է Չինաստանի ամենահայտնի և բարգավաճ քաղաքներից մեկը։ Քաղաքի տարածքում գտնվող Արևմտյան լիճը, որը ներառված է ՅՈՒՆԵՍԿՈ-ի Համաշխարհային ժառանգության օբյեկտների ցանկում, բնակավայրի ամենահայտնի վայրերից մեկն է։ Հանճոուն ունի միջնահանգային նշանակության քաղաքի կարգավիճակ և իր շուրջ ձևավորել է Հանճոուի քաղաքային ագլոմերացիան, որն իր մեծությամբ չորրորդն է Չինաստանում։ Ըստ Չինաստանում 2010 թվականին անցկացված մարդահամարի տվյալների, 34,585 կմ² տարածք զբաղեցնող ագլոմերացիայում ապրում է 21.102 մլն մարդ։ 2015 թվականին բուն քաղաքի բնակչությունը կազմել է 9,018,000 մարդ։

2015 թվականի սեպտեմբերին Հանճոուն իրավունք ստացավ անցկացնելու 2022 թվականի ասիական խաղերը։ Այն դարձավ Չինաստանի երրորդ քաղաքը Պեկինից (1990) և Գուանճոուից (2010) հետո, որը հյուրընկալել է ասիական խաղերը։ Հանճոուն, որը բարձր տեխնոլոգիաների կենտրոն և էլեկտրոնային առևտրի գիգանտ Alibaba խմբի տեղակայման վայրն է, ընդունել է նաև 2016 թվականին G-20-ի գագաթնաժողովը։

## Ծանոթագրություններ

## Արտաքին հղումներ
* Հանչժոու քաղաքի պաշտոնական կայք

Կատեգորիա:589 թվականին հիմնադրված բնակավայրեր
Կատեգորիա:Չինաստանի քաղաքներ
Big K.R.I.T.

**Ջասթին Սքոթ** (, ), ամերիկացի ռեփեր և երաժշտական պրոդյուսեր, ով ավելի հայտնի է **Big K.R.I.T.** բեմական անվամբ։

## Կարիերա
Կարիերան սկսել է 2005 թվականին՝ թողարկելով «See Me on Top» միքսթեյփը։ 2010 թվականին ստորագրել է պայմանագիր Def Jam Recordings լեյբլի հետ, իսկ այնուհետև թողարկել «Country Shit» սինգլը, որի ռեմիքս տարբերակում իրենց մասնակցությունն ունեն ռեփերներ Լուդաքրիսը և Բան Բին։ 2011 թվականին «XXL» ամսագիրը նրան ընդգրկել է իր ամենամյա «Freshmen» ցանկում, որում ընդգրկվում են լավագույն նորեկ ռեփերները։

K.R.I.T.-ի դեբյուտային «Live from the Underground» ալբոմը թողարկվել է 2012 թվականին և զբաղեցրել 5-րդ հորիզոնականը Billboard 200 հիթ շքերթում։ 2014 թվականին նա թողարկել է իր երկրորդ՝ «Cadillactica» ալբոմը, որը նույնպես 5-րդ հորիզոնականն է զբաղեցրել է նույն հիթ շքերթում։ 2016 թվականին նա դուրս է եկել Def Jam Recordings լեյբլից, իսկ հաջորդ տարի ստեղծել իր սեփական՝ Multi Alumini լեյբլը ու թողարկեց «4eva Is a Mighty Long Time» անվանումը կրող իր երրորդ ալբոմը։

## Կատարողական արվեստ
Բացի ռեփեր լինելուց, K.R.I.T.-ը նաև երաժշտական պրոդյուսեր է։ Հարցազրույցներից մեկում խոսելով թե ինչպես է սովորել բիթեր ստեղծել, նա ասել է. «Այդ ժամանակ ես երիտասարդ էի ու աշխատանք չունեի, այդ պատճառով չէի կարող բիթերի գնել։ Նույն ժամանակահատվածում PlayStation-ը թողարկվել էր իր MTV Music Generator ծրագիրը, որի միջոցով կարող էիր ստեղծել քո սեփական բիթերը։ Ու քանի որ հնարավորություն չունեի բիթերի համար վճարելու, հենց դրանով էլ սկսեցի ստեղծել իմ սեփականը»։ K.R.I.T.-ին ոգեշնչող արտիստներն են UGK-ը, Outkast-ը, 8Ball & MJG-ն, Թուփաքը, The Notorious B.I.G.-ն, Դևիդ Բեները և Սի Լո Գրինը։ K.R.I.T.-ը «King Remembered In Time» նախադասության հապավումն է։

## Մրցանակներ և առաջադրումներ

## Սկավառակագրություն
;Ստուդիական ալբոմներ
*«Live from the Underground» (2012)
*«Cadillactica» (2014)
*«4eva Is a Mighty Long Time» (2017)
*«K.R.I.T. iz Here» (2019)

;Միքսթեյփներ
*«See Me on Top» (2005)
*«See Me on Top II» (2005)
*«Hood Fame» (2006)
*«See Me on Top III» (2008)
*«The Last King» (2009)
*«K.R.I.T. Wuz Here» (2010)
*«Return of 4Eva» (2011)
*«Last King 2: God's Machine» (2011)
*«4eva N a Day» (2012)
*«King Remembered In Time» (2013)
*«See Me On Top IV» (2014)
*«It's Better This Way» (2015)
*«#12FOR12» (2016)

;Մինի ալբոմներ
*«R4 The Prequel» (2011)
*«4eva N a Day (Road Less Traveled Edition)» (2012)
*«Thrice X» (2018)
*«Double Down» (2018)
*«Trifecta» (2018)

;Հավաքածու ալբոմներ
*«All My Life» (2015)

## Ծանոթագրություններ

## Արիտաքին հղումներ
*Պաշտոնական կայք
*Big K.R.I.T.-ի էջը Allmusic կայքում

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի ռեփերներ
Կատեգորիա:Բեմական կեղծանուններ
Filthy

«**Filthy**», ամերիկացի երգիչ Ջասթին Թիմբերլեյքի սինգլը՝ թողարկված 2018 թվականի հունվարի 5-ին նրա *[[Man of the Woods]]* հինգերորդ ստուդիական ալբոմից (որը թողարկվել է 2018 թվականի փետրվարի 2-ին)։ 2018 թվականի հունվարի 9-ին «Filthy» երգն ընդգրկվել է ամերիկյան ''Billboard'' Hot 100 հիթ-շքերթի իններորդ հորիզոնականում՝ դառնալով Թիմբերլեյքի 18-րդ սոլո սինգլը, որ ընդգրկվել է լավագույն տասնյակում։

## Պատմություն
«Filthy» երգը համադրում է էլոկտրո-փանկի և R&B-ի տարրեր։ *[[Billboard]]* ամսագիրը նշել է արենա-ռոքի համադրությունը էլեկտրո ոճի հետ։ Երգն սկսվում է կիթառների հնչյուններով և վերածվում «նրբագեղ» ինդաստրիալ-նեո-փանկի սինթեզատորի ու բասային գծի համադրությամբ։ Թիմբերլեյքը խոսում և երգում է tongue-in-cheek ոճով՝ կիսալուրջ-կեսկատակ և միևնույն ժամանակ չփոխելով դեմքի արտահայտությունը։ Երգում ներառված է Թիմբերլեյքի կնոջ՝ Ջեսիկա Բիլի վոկալը։

Սինգլն արժանացել է դրական գնահատականների երաժշտական քննադատների և առցանց հրատարակությունների կողմից, ինչպիսիք են՝ *[[The Guardian]]* (5-ից 5), *[[XXL (magazine)|XXL]]*, *[[NME]]*, *[[Rap-Up]]*, *[[The Arizona Republic]]*, *[[Variety (magazine)|Variety]]*, *[[Billboard]]*, *[[The New York Times]]*, The Ringer։ Բացասական արձագանքների թվում են եղել *[[Pitchfork (կայք)|Pitchfork]]*, Joe կայքերինը։

## Երաժշտական տեսահոլովակ

Տեսահոլովակի թիզերը ցուցադրվել է հունվարի 4-ին։ «Filthy» սինգլի պաշտոնական տեսահոլովակը նկարահանել է ամերիկացի ռեժիսոր Մարկ Ռոմանեկը, իսկ պրեմիերան կայացել է 2018 թվականի հունվարի 5-ին։ Տեսահոլովակում Թիմբերլեյքը մարմնավորում է գյուտարարի, որը հանրությանն է ներկայացնում իր նոր աշխատանքը՝ ֆուտուրիստական պարող ռոբոտի։ Շոուի սկզբնական տեսարանը ներկայացվում է Սթիվ Ջոբսի ոճով, սակայն Թիմբերլեյքն իբր թե ելույթ է ունենում 2028 թվականին Կուալա Լումպուրում (Մալայզիա) անցկացվող Pan-Asian Deep Learning Conference գիտաժողովում, որտեղ ներկայացնում է իր նոր աշխատանքը։ Արհեստական ինտելեկտ ունեցող պարող մեքենան կատարում է պարային շարժումներ՝ կրկնելով Թիմբերլեյքի շարժումները, որը մնում է բեմի վարագույրի հետևում։ Գյուտարարի ու նրա ստեղծած ռոբոտի միջև եղած գիծն անհետանում է, ինչպես գրել է *[[Rolling Stone]]* ամսագիրը։ Ռոբոտի կերպարն ստեղծվել է եռաչափ համակարգչային գրաֆիկայի օգնությամբ CGI մեթոդիկայով, ինչի համար Թիիմբերլեյքն ու մի քանի պարողներ կատարել են համապատասխան շարժումներ, որոնք հետո դարձել են ռոբոտի շարժումները։ Թիմբերլեյքի արտաքին տեսքի մասին *[[Vogue (ամսագիր)|Vogue]]* ամսագրից Ռեյչել Հանը գրել է, թե «դա Սթիվ Ջոբսի ժամանակակից կերպարն է»։

## Երգացանկ

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2018 երգեր
Կատեգորիա:Ջասթին Թիմբերլեյքի երգեր
Վագիֆ Մուստաֆա-Զադեի տուն-թանգարան

**Վագիֆ Մուստաֆա-Զադեի տուն-թանգարան**(), տուն-թանգարան, որտեղ ապրել է ադրբեջանցի ջազ երգահան և երաժիշտ Վագիֆ Մուստաֆա-Զադեն 1940-1979 թվականներին։ Թանգարանը գտնվում է Բաքվում, Վագիֆ Մուստաֆա-Զադե փողոցում։

## Պատմություն
Վագիֆ Մուստաֆա-Զադեի տուն-թանգարանը հիմնադրվել է 1989 թվականի հուլիսի 28-ին։ 1994 թ-ին եղել է Ադրբեջանի երաժշտական մշակույթի պետական թանգարանի մասնաճյուղը։ 1989-1997 թվականներին թանգարանի տնօրենը եղել է  Զիվար Ալիևան։ 2005 թվականի մարտի 16-ին տեղի ունեցավ թանգարանի բացումը Վագիֆ Մուստաֆազադեի ծննդյան 65-ամյակի կապակցությամբ։ 1997 թվականից թանգարանի տնօրեն Աֆակ Ալիևանն է։

Թանգարանում առկա են 1214 նյութեր, այդ թվում Վագիֆ Մուստաֆազադեի կյանքին և աշխատանքին վերաբերող լուսանկարներ, պաստառներ, սկավառակներ, փաստաթղթեր և անձնական իրեր։ Թանգարանը բաղկացած է 3 սենյակից։ Թանգարանում նաև կա Վագիֆ Մուստաֆա-Զադեի դուստրին պատկանող դաշնամուր։ 

## Պատկերասրահ

Vagif Mustafazade 23.jpg|Թանգարանի ցուցահանդեսները
Vagif Mustafazade 13.jpg|Թանգարանի ցուցահանդեսները
Vagif Mustafazade 20.jpg|Միջանցք
Vagif Mustafazade 24.jpg|դաշնամուր


## Տես նաև
* Վագիֆ Ազիզ օղլի Մուստաֆա-Զադե
* Ադրբեջանի պատմության թանգարան (Բաքու)
* Ադրբեջանի արվեստի ազգային թանգարան
* Բաքվի ժամանակակից արվեստի թանգարան
* Նիզամի Գյանջևիի անվան ադրբեջանական գրականության թանգարան
* Ջալիլ Մամեդկուլիզադեի տուն-թանգարան

## Ծանոթագրություններ

Կատեգորիա:Բաքվի թանգարաններ
Կատեգորիա:Տուն-թանգարաններ Ադրբեջանում
Կատեգորիա:1989 հիմնադրված թանգարաններ
Մարկոս (Հռոմի պապ)

**Հռոմի պապ Մարկոս,** (մահացել է 336  թ. հոկտեմբերի 7) եղել է Կաթոլիկ եկեղեցու Հռոմի Պապը` 336թ. հունվարի 18-ից մինչև հոկտեմբերի 7։

## Կենսագրություն
Ըստ Liber Pontificalis-ի, նա հռոմեացի էր։ Նրա հոր անունը Պրիսկուս էր։ Սեղբեստրոս I-ից հետո Հռոմի Պապ ընտրված Մարկոսը պաշտոնավարել է ընդամենը 8 ամիս՝ 336 թ. հունվարի 18-ից մինչ իր մահը՝ հոկտեմբերի 7-ը։

Ամենայն հավանականությամբ նրա պաշտոնավարման ժամանակ սկսվեց արձանագրվել եպիսկոպոսների և մարտիրոսների ցուցակների գրառումները, որոնք հայտնի են որպես Depositio episcoporum և Depositio martyrum: Նրա ժամանակ արիոսականությունը ընկնում է ուժեղ գոտեմարտի շուրջ։

Նա պատվիրեց Հռոմում կառուցել երկու բազիլիկա` Սբ. Մարկոսի և Սբ. Բալբինիի։

Մարկը մահացավ իր բնական մահով։ Թաղվեց Բալբինայի կատակոմբում։ 1048 թ.-ին նրա մնացորդները տեղափոխվեցին Վելետրի քաղաք, իսկ 1145 թ.-ից տեղափոխվեց  Հռոմում գտնվող Սբ. Մարկոսի Բազիլիկա, որտեղ նրան պահում են զոհասեղանի տակ, սափորի մեջ։ Նրա տոնը նշվում է ամեն տարի հոկտեմբերի 7-ին։

## Տես նաև
* Հռոմի Պապ
* Հռոմի պապերի ու հակապապերի ցանկ

## Ծանոթագրություններ

## Գրականություն
* 

Կատեգորիա:4-րդ դարի քրիստոնեական սրբեր
Կատեգորիա:4-րդ դարի հռոմեացիներ